**บันทึกการประชุมสภาองค์การบริหารส่วนตำบลบุ่ง สมัยสามัญที่ ๑ ครั้งที่ ๒**

 **วันที่ ๑๒ เดือนมกราคม พ.ศ. ๒๕๖๕**

**เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลบุ่ง**

........................................

รายชื่อผู้เข้าประชุม

|  |  |  |  |  |
| --- | --- | --- | --- | --- |
| ที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายอุทัย พลสีทา | สมาชิกสภาอบต.หมู่ที่ ๑ | อุทัย พลสีทา |  |
| 2 | นางเดช กมุทชาติ | สมาชิกสภาอบต.หมู่ที่ ๒ | เดช กมุทชาติ |  |
| 3 | นางบุญส่ง บุญพา | สมาชิกสภาอบต.หมู่ที่ ๓ | บุญส่ง บุญพา |  |
| 4 | นายกุศล กุนารี | สมาชิกสภาอบต.หมู่ที่ ๔ | กุศล กุนารี |  |
| 5 | นายสมชาย ใจแน่น | สมาชิกสภาอบต.หมู่ที่ ๕ | สมชาย ใจแน่น |  |
| 6 | นางลุนนี ทำชอบ | สมาชิกสภาอบต.หมู่ที่ ๕ | ลุนนี ทำชอบ |  |
| ๗ | นางวัลย์ลัดดา ชัยปัญญา | เลขานุการสภาฯ | วัลย์ลัดดา ชัยปัญญา |  |

ผู้ขาดประชุม -

รายชื่อผู้เข้าร่วมประชุม

|  |  |  |  |  |
| --- | --- | --- | --- | --- |
| ที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายธนโชติ จันทะพันธ์ | นายก อบต. |  ธนโชติ จันทะพันธ์ |  |
| 2 | นายแพงศรี ลุนพันธ์ | รองนายก อบต. |  แพงศรี ลุนพันธ์ |  |
| 3 | นางบังออน พลสีทา |  รองนายก อบตซ |  บังออน พลสีทา |  |
| 4 | นายคมชัย สิงห์ทอง | เลขานุการนายกอบต.บุ่ง |  คมชัย สิงห์ทอง |  |

ระเบียบวาระการประชุมมีดังนี้

ระเบียบวาระที่ ๑ เรื่องประธานแจ้งให้ที่ประชุมทราบ

ระเบียบวาระที่ ๒ เรื่องรับรองรายงานการประชุมครั้งที่แล้ว (สมัยสามัญที่ ๑ ครั้งที่๑)เมื่อวันที่ ๑๐

 ธันวาคม ๒๕๖๔

ระเบียบวาระที่ ๓ เรื่อง เสนอเพื่อทราบ

ระเบียบวาระที่ ๔ เรื่องเสนอเพื่อพิจารณา

 ๔.๑ เรื่องพิจารณาปรับปรุงแผนพัฒนาตำบล ๕ ปี(พ.ศ.๒๕๖๑-๒๕๖๕)เพิ่มเติมครั้งที่ ๑

 ๔.๒ เรื่องขออนุมัติโอนแก้ไขเปลี่ยนแปลงข้อบัญญัติงบประมาณประจำปีพ.ศ.๒๕๖๕

ระเบียบวาระที่ ๕ เรื่องอื่นๆ

เริ่มประชุมเวลา ๐๙.๐๐น.

-๒-

ระเบียบวาระที่ ๑ เรื่องประธานแจ้งให้ที่ประชุมทราบ

ประธานสภาฯ เรื่องขอเชิญเข้ารับการอบรมหลักสูตร “แนวทางและรูปแบบการประชุมสภาท้องถิ่น

ภายใต้บทบาทของประธานสภาท้องถิ่นสมาชิกสภาท้องถิ่นและผู้บริหารท้องถิ่นให้เป็นไปตามกฏหมาย ระเบียบ หนังสือสั่งการ” ด้วยมหาวิทยาลัยราชภัฐสวนสุนันทา ได้จัดทำโครงการอบรมหลักสูตรดังกล่าว โดยเชิญวิทยากรจากกรมส่งเสริมการปกครองท้องถิ่นมาเป็นผู้บรรยาย ท่านสมาชิกที่สนใจสามารถสอบถามเพิ่มเติมได้ที่นักทรัพยากรบุคคล

ที่ประชุม รับทราบ

ระเบียบวาระที่ ๒ เรื่องรับรองรายงานการประชุมครั้งที่แล้ว (สมัยสามัญที่ ๑ ครั้งที่๑)เมื่อวันที่ ๑๐

 ธันวาคม ๒๕๖๔

ประธานสภาฯ ขอให้ที่ประชุมได้ตรวจสอบรายงานการประชุมครั้งที่แล้วว่ามีข้อใดแก้ไขหรือไม่ เมื่อไม่มี จึงขอมติรับรองรายงานการประชุมครั้งที่แล้ว

มติที่ประชุม รับรองรายงานการประชุมครั้งที่แล้วอย่างเป็นเอกฉันท์

ระเบียบวาระที่ ๓ เรื่อง เสนอเพื่อทราบ

 -ไม่มี-

ระเบียบวาระที่ ๔ เรื่องเสนอเพื่อพิจารณา

 ๔.๑ เรื่องพิจารณาปรับปรุงแผนพัฒนาตำบล ๕ ปี(พ.ศ.๒๕๖๑-๒๕๖๕)เพิ่มเติมครั้งที่ ๑

ประธานสภาฯ ในวาระนี้ผมขอให้ปลัด อบต.บุ่งชี้แจงระเบียบและกฎหมายที่เกี่ยวข้อง ครับ

นางวัลย์ลัดดา ชัยปัญญา ปลัดอบต.บุ่ง ชี้แจงตามระเบียบกระทรวงมหาดไทย ว่าด้วยการจัดทำ

แผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึง ฉบับที่ ๓ พ.ศ.25๖๑ ข้อ 17 การจัดทำแผนพัฒนาท้องถิ่นให้ดำเนินการตามขั้นตอน ดังต่อไปนี้

1. คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหาความต้องการ ประเด็นการพัฒนาและประเด็นที่เกี่ยวข้องตลอดจนความช่วยเหลือทางวิชาการและแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาห้าปี

(๒) คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูลนำมา วิเคราะห์เพื่อจัดทำร่างแผนพัฒนาท้องถิ่นแล้วเสนอคณะกรรมการพัฒนาท้องถิ่น

-๓-

(3) คณะกรรมการพัฒนาท้องถิ่นพิจารณาร่างแผนพัฒนาท้องถิ่นเพื่อเสนอผู้บริหารท้องถิ่น

(4) ผู้บริหารท้องถิ่นพิจารณาอนุมัติร่างแผนพัฒนาท้องถิ่นและประกาศใช้แผนพัฒนาท้องถิ่นเพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การ บริหารส่วนตำบลให้ผู้บริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป

ข้อ 18 ได้กำหนดให้ แผนพัฒนาท้องถิ่น กรณีเทศบาล องค์การบริหารส่วนตำบล เมืองพัทยาและองค์กรปกครองส่วนท้องถิ่นอื่นที่มีกฎหมายจัดตั้ง ให้จัดทำหรือทบทวนให้แล้วเสร็จภายในเดือน ตุลาคม ก่อนปีงบประมาณถัดไป

ข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ โดยให้ดำเนินการตามขั้นตอนดังนี้

(5) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นเพิ่มเติมหรือเปลี่ยนแปลงพร้อมเหตุผลความจำเป็นเสนอคณะกรรมการพัฒนาท้องถิ่น

(6) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(7) ผู้บริหารท้องถิ่นพิจารณาอนุมัติร่างแผนพัฒนาท้องถิ่นเพิ่มเติมหรือเปลี่ยนแปลงและประกาศใช้แผนพัฒนาท้องถิ่นที่เพิ่มเติมหรือเปลี่ยนแปลง เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การบริหารส่วนตำบลให้ผู้บริหารท้องถิ่น เสนอร่างแผนพัฒนาท้องถิ่น เพิ่มเติม ครั้งที่๑(พ.ศ.256๑ – 256๕) ต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป (รายละเอียดตามเอกสารร่างแผนพัฒนาท้องถิ่น เพิ่มเติม ครั้งที่ ๑ (พ.ศ.256๑ – 256๕) )จึงเสนอที่ประชุมเพื่อพิจารณาให้ความเห็นชอบต่อไป

ประธานสภาฯ มีสมาชิกท่านใดจะเสนอหรือสอบถามเพิ่มเติม เชิญครับถ้าไม่มีผมขอมติที่ประชุม

มติที่ประชุม เห็นชอบอย่างเป็นเอกฉันท์

 ๔.๒ เรื่องขออนุมัติโอนแก้ไขเปลี่ยนแปลงข้อบัญญัติงบประมาณประจำปีพ.ศ.๒๕๖๕

ประธานสภาฯ ขอเชิญท่านนายกองค์การบริหารส่วนตำบลบุ่งชี้แจง

นายกอบต. **เรื่องเดิม**

ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๖๕ กองช่าง ตั้งงบประมาณแผนงานเคหะและชุมชน งานบริหารทั่วไปเกี่ยวกับเคหะและชุมชน

-๔-

งบดำเนินการ หมวดค่าใช้สอย ประเภท ค่าบำรุงรักษาและซ่อมแซม ตั้งไว้จำนวน ๑,๑๕๐,๐๐๐ บาท (หนึ่งล้านหนึ่งแสนห้าหมื่นบาทถ้วน)

**ข้อเท็จจริง**

เนื่องจากงบประมาณไม่ตั้งจ่ายไว้ตามข้อบัญญัติงบประมาณประจำปี พ.ศ. ๒๕๖๕ และตั้งจ่ายไว้มีงบประมาณไม่เพียงจึงขอโอนมาตั้งจ่ายใหม่ตามรายละเอียดดังนี้

**1.โอนมาตั้งจ่ายใหม่**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าครุภัณฑ์สำนักงาน และครุภัณฑ์คอมพิวเตอร์ ตั้งไว้จำนวน 69,500 บาท ตามรายละเอียดดังนี้

1.1 จัดซื้อโซฟารับแขกห้องนายกองค์การบริหารส่วนตำบลบุ่ง ตั้งไว้จำนวน 43,000.-บาท(สี่หมื่นสามพันบาทถ้วน) เพื่อไว้สำหรับรองรับแขกที่มาติดต่อราชการกับผู้บริหาร (ตามราคาท้องตลาด )

1.2 จัดซื้อครุภัณฑ์คอมพิวเตอร์ให้กับนักวิชาการตรวจสอบภายใน ตั้งไว้ จำนวน 22,000 บาท (สองหมื่นสองพันบาท) ตามราคามาตรฐานครุภัณฑ์คอมพิวเตอร์ กระทรวงดิจิทัลเพื่อเศรษฐกิจและสังคม

๑.๓ ค่าจัดซื้อชั้นวางแฟ้ม 20 ช่อง ตั้งไว้ 4,500 บาท (สี่พันห้าร้อยบาท) ตามราคาท้องตลาดเพื่อใช้ในกิจการสภาองค์การบริหารส่วนตำบลบุ่ง

**โอนลด**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบดำเนินงาน หมวดค่าใช้สอย ประเภท ค่าซ่อมแซมทรัพย์สิน ขอโอนลดจำนวน 69,500.-บาท(หกหมื่นเก้าพันห้าร้อยบาทถ้วน)

**2. โอนมาตั้งมาตั้งจ่ายใหม่**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง รายการค่าก่อสร้างสิ่งสาธารณูปโภค เพื่อจ่ายตามโครงการปรับปรุงลานข้างสระน้ำ อบต.บุ่งเป็นตลาดนัดชุมชน ตั้งไว้จำนวน 200,000 บาท (สองแสนบาทถ้วน)

**โอนลด**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง รายการค่าก่อสร้างสิ่งสาธารณูปโภคตั้งไว้จำนวน 200,000 บาท (สองแสนบาทถ้วน)ตามรายละเอียดดังนี้

* โครงการก่อสร้างถนน คสล.ม.2 (สายโรงเส้น) ตั้งไว้จำนวน 100,000 บาท
* โครงการก่อสร้างถนน คสล. ม.2 (เส้นโรงสูบน้ำประปาหมู่บ้าน) ตั้งไว้จำนวน 100,000 บาท

-๕-

**3. โอนมาตั้งมาตั้งจ่ายใหม่**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง โครงการปรับปรุงภูมิทัศน์ข้างสระน้ำ อบต.บุ่ง ตั้งไว้จำนวน 300,000 บาท (สามแสนบาทถ้วน)

**โอนลด**

แผนงานการศึกษา งานบริหารทั่วไปเกี่ยวกับการศึกษา งบลงทุน หมวดค่าที่

ดินและสิ่งก่อสร้าง ตั้งไว้ 300,000 บาท (สามแสนบาทถ้วน) ตามรายละเอียดดังนี้

* โครงการก่อสร้างและปรับปรุงภูมิทัศน์ ศพด.บ้านอ่างใหญ่ ตั้งไว้จำนวน 200,000 บาท
* โครงการซ่อมแซมและปรับปรุง ศพด.บ้านอ่างใหญ่ ตั้งไว้จำนวน 100,000 บาท

 **ระเบียบ/ข้อกฎหมาย**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม (ฉบับที่ 3) พ.ศ. 2543 หมวด 4 ข้อ 27 การโอนเงินงบประมาณรายจ่ายมาตั้งจ่ายใหม่ ให้เป็นอำนาจอนุมัติของสภาท้องถิ่น

**ข้อเสนอ/ข้อพิจารณา**

จึงขออนุมัติโอนเงินงบประมาณมาตั้งจ่ายใหม่เพิ่มเติม ตามรายการดังกล่าวข้างต้น รวมจำนวนงบประมาณดังนี้

1. โอนตั้งจ่ายใหม่(งานทั่วไปเกี่ยวกับเคหะและชุมชน) จำนวน 69,500.-บาท

โอนลด (งานบริหารทั่วไปเกี่ยวกับเคหะและชุมชน ) จำนวน 69,500.-บาท

2. โอนตั้งจ่ายใหม่ (งานทั่วไปเกี่ยวกับเคหะและชุมชน) จำนวน 200,000.-บาท

 โอนลด (งานทั่วไปเกี่ยวกับเคหะและชุมชน) จำนวน 200,000.-บาท

3. โอนตั้งจ่ายใหม่ (งานทั่วไปเกี่ยวกับเคหะและชุมชน) จำนวน 300,000.-บาท

 โอนลด (งานทั่วไปเกี่ยวกับบริหารการศึกษา) จำนวน 300,000.-บาท

**๔. ขอเปลี่ยนแปลงคำชี้แจงงบประมาณรายจ่ายจากเดิม** ดังนี้

**เดิม**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง โครงการเสริมผิวดินขยายไหล่ หมู่ 3 บ้านบุ่ง (เส้นหน้า รร.อำนาจเจริญพิทยาคม ) ขนาดกว้าง5.00 เมตร ยาว 140 เมตร ตามแบบ อบต.บุ่งกำหนด งบประมาณตั้งไว้ 120,000.- บาท (หนึ่งแสนสองหมื่นบาทถ้วน)

**-๖-**

**เปลี่ยนแปลงคำชี้แจงใหม่**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง โครงการเสริมผิวดินขยายไหล่ หมู่ 3 บ้านบุ่ง (เส้นหน้า รร.อำนาจเจริญพิทยาคม ) เป็นไปตามแบบ อบต.บุ่งกำหนด ตั้งไว้ 120,000.-บาท (หนึ่งแสนสองหมื่นบาทถ้วน)

**ข้อกฎหมาย**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม (ฉบับที่ 3) พ.ศ. 2543 หมวด 4 ข้อ 27 การโอนเงินงบประมาณรายจ่ายต่างๆ ให้เป็นอำนาจอนุมัติของสภาองค์การบริหารส่วนตำบล

**ข้อพิจารณา**

องค์การบริหารส่วนตำบลบุ่ง จึงขออนุมัติโอนเปลี่ยนแปลงคำชี้แจงงประมาณ ตามรายการดังกล่าวข้างต้น จึงเรียนมาเพื่อโปรดพิจารณา

**ประธานสภา ฯ** การขออนุมัติโอนเงินงบประมาณและขออนุมัติเปลี่ยนแปลง คำชี้แจงงบประมาณรายจ่าย

ประจำปี พ.ศ. 25๖๕ ตลอดจนระเบียบกระทรวงมหาดไทยที่กำหนด ตามที่ท่านนายกอบต. ได้เสนอต่อที่ประชุมมีสมาชิกสภาท่านใดจะซักถามรายละเอียดเพิ่มเติมบ้าง

**ที่ประชุม** -ไม่มี-

ประธานสภาฯ ถ้าไม่มีสมาชิกท่านใดซักถามรายละเอียดจะขอมติที่ประชุมว่าจะมีมติเห็นชอบให้โอน

เปลี่ยนแปลงงบประมาณรายจ่ายประจำปี 25๖๕ หรือไม่

**มติที่ประชุม** ที่ประชุมมีมติเห็นชอบให้โอนและเปลี่ยนแปลงข้อบัญญัติงบประมาณรายจ่ายประจำปี ๒๕๖๕

อย่างเป็นเอกฉันท์

**ระเบียบวาระที่ ๕** เรื่องอื่นๆ

ประธานสภาฯ มีท่านใดมีเรื่องเสนอ ไหมครับ ถ้าไม่มีขอนัดประชุมครั้งต่อไปในวันศุกร์ที่ ๑๔ มกราคม ๒๕๖๕ เวลา ๐๙.๐๐ น. ปิดประชุมครับ

ประธานสภาฯ กล่าวปิดประชุมเวลา ๑๒.๐๐ น.

 (ลงชื่อ) วัลย์ลัดดา ชัยปัญญา ผู้บันทึกรายงานการประชุม

 (นางวัลย์ลัดดา ชัยปัญญา)

 เลขานุการสภาองค์การบริหารส่วนตำบลบุ่ง

-๗-

 (ลงชื่อ) บุญส่ง บุญพา ผู้ตรวจรายงานการประชุม

 (นางบุญส่ง บุญพา)

 สมาชิกสภาองค์การบริหารสวนตำบลหมู่ที่ ๓

 (ลงชื่อ) สมชาย ใจแน่น ผู้ตรวจรายงานการประชุม

 (นายสมชาย ใจแน่น)

สมาชิกสภาองค์การบริหารสวนตำบลหมู่ที่ ๕

 (ลงชื่อ) เดช กมุทชาติ ผู้ตรวจรายงานการประชุม

 (นางเดช กมุทชาติ)

 สมาชิกสภาองค์การบริหารสวนตำบลหมู่ที่ ๒

 (ลงชื่อ) อุทัย พลสีทา ผู้รับรองรายงานการประชุม

 (นายอุทัย พลสีทา )

 ประธานสภาองค์การบริหารส่วนตำบลบุ่ง